Métión (syn Erechthea)

Métión (, ) je v gréckej mytológii syn aténskeho kráľa ErechtheaPausanias, Periégésis tés Hellados, 9,3,2. a jeho manželky Praxithey.Apollodoros, Bibliotheca, 3,15,1.(alebo syn EupalamaDiodoros, Bibliotheca historia, 4,76,1.)

Podľa antického autora Apollodora z Atén, po smrti aténskeho kráľa Kekropa II. ovládol Atény jeho brat Métión so svojimi synmiApollodoros, Bibliotheca, 3,15,5. a zákonný dedič trónu Pandión utiekol do Megary, kde sa oženil s Pyliou, dcérou kráľa Pyla. Neskôr ale Pylas, pretože zabil svojho strýka Bianta odišiel do dobrovoľného vyhnanstva do Messénie, kde založil mesto Pylos.

Aigeus, najstarší syn Pandióna neskôr Métióna z Atén vyhnal a zasadol na kráľovský trón.Apollodoros, Bibliotheca, 3,15,6.

Antický autor Hieronymus, ale aj iní autori, ktorí zostavili zoznam kráľov Atén, Métióna do svojich zoznamov nezaradili.Hieronymus, Chronicon, 16-187.Eusebios, Kronika 2,185. 

 Referencie 

 Pozri aj 
 Zoznam mýtických panovníkov Atén

Kategória:Postavy gréckej mytológie